钦定古今图书集成/方舆汇编/职方典/第1265卷 > 辰州府公署考 府县志合载
## 钦定古今图书集成/方舆汇编/职方典/第1265卷 > 辰州府公署考 府县志合载

本府

辰州府署　在城桐木山上，即元路治。洪武初，知府洪惟德建。成化己丑，知府易贵重建正堂、穿堂、后堂。嘉靖庚戌，知府徐楚改竖仪门，建二楼于外，左曰《弘远》，右曰“大观。” 极外为谯楼。知府戴敏重修。万历甲寅，知府马协重修。易大堂，右梁，刱土地祠，焕然一新。

清军厅　在仪门外西南，内署堂曰“修文振武。” 边粮厅　在清军厅前，今驻“沅靖” ，堂曰“半山。” 督粮厅　与清军厅对峙，堂曰“抚字。”

理刑厅　，在督粮厅前。推官侯加地更拓其前地，题门曰“有德唯型” ，堂曰“详慎。”

经历衙　、知事衙　俱在仪门外西。

照磨衙　在仪门外东

司狱司　在府西陂

分守道　驻设辰州府城中，即元廉访司地。永乐中为总兵府。嘉靖十二年，改为本道署。察院行署　在府治东，以旧崇政书院改为署。布政行署　、按察行署　俱在府治前。东西并列，各有行台坊。

大剌巡检司　在保靖虾里坪。正德中，奏设高岩巡检司　、镇溪巡检司　，俱久废。

税课司　在府城外东南，久废。

崇盈仓　在府东北，永乐年间建。

广济仓　在崇盈仓前，分守陈性学建。万历四十二年，知府马协重修，添南仓、东仓各五间。广积仓　在府城外东，久废。

广盈仓　在府城外东二仓俱议裁革。

阴阳学　、医学　俱在府东坡。

僧纲司　在报恩寺内

道纪司　，在元妙观内。

漏泽园　一在府城北，一在江南，知府张高建。沅陵县署　在府治西南隅，即元万户司理所。至正中兵燹，洪武初重建，万历十七年毁，署县事推官汪苑重建。后知县常真杰买县后周千户公廨，拓深内署。二十五年，知县喻绳祖因县治逼近街市，乃缩地三丈为大门，上有谯楼、仪门、堂舍焕然维新。五神祠在东，寅宾馆在西。“申明” 、“旌善” 二亭俱在前。

县丞厅　在县堂东

主簿厅　“在县堂西。”

典史厅　在县堂东南

布、按二司行署　分司行署　俱在县治东。池蓬巡检司　在县东一百三十里，洪武初建。明溪巡检司　在县西北一百里。成化中知府易贵重建。

会溪巡检司　在县西北一百一十里。旧为会溪城。洪武初，改为司。成化中，知府易贵重建。溪洞巡检司　在县南六十里浦市口。洪武初，改建。

河溪巡检司　今废

阴阳学　在县治西

医学　今废

僧会司　在县治西寺内。

预备仓　在县治北

养济院　在县治北，万历元年，知县王京重建。《外州县》

泸溪县署　：正堂三间，后堂三间，耳房、厨房各三间。穿堂一间，左右各一间为银库、册库、兵器库。东廊四间为吏、户、礼粮房，西廊四间为兵、刑、工、承发房。仪门三间，外有大门、谯楼三间。寅宾馆在仪门左。点狱厅三间，在仪门右。县狱三间，在点狱厅右。土地祠一间，在仪门左。县前大街“左为怀服门，右为保康门。自明季” 兵燹之后，鞠为茂草，今方鸠工议葺焉。

典史署　，在正堂之西。正厅三间，后堂三间，翼以厢房。公厅三间，在西廊后。吏胥居之。

司狱司　在仪门右

院场坪巡检司　在洗溪口。初，邑人杨文举以

通晓苗情，举保是官，子孙世袭，秩从九品，无俸逮。

皇清鼎新之后，旧篆悉缴，尚未复是职焉。

溪洞巡检司　在南浦市，去县治六十里。宋绍兴初，通判杨抗于此置立火楼鸣鼓为号，镇压蛮民。弓兵七名，以捕盗贼，以诘奸宄焉。

河溪巡检司　在县治南九十里。宋、元时尝置寨于此。洪武初建置，万历中裁革。

仓储　旧在县治北山麓。明隆庆五年被水徙后虽修葺，仍易毁败。

阴阳学　、医学　俱在县东，今俱废。

僧会司　在县治西，洪武中建。

道会司　在县治东。亦洪武中建。

辰溪县署　旧在城西，洪武初，知县潘永中建。正统中，寇毁。景泰壬申，知县杭宗道迁于城之北隅。

典史厅　在县治西

察院行署　布、按二司行署　俱在县西门外渡口。巡检司　、递运所俱废。

预备仓　旧在城外西南，万历十年，知县朱同轨改建于县二门左。

义仓　在县二门右

阴阳学　，在县治西南。

医学　在县治西

僧会司　在县治西门外。

养济院　在县东门外

溆浦县署　在桃谷山歬，唐时旧址。洪武初，知县丁允中建，寇毁。成化庚寅，知县朱珍重建。县丞厅　在县左。

主簿厅　在县西

典史厅　在县南

布政司行署　在县东，洪武初建。

府馆　“在按察司左。”

镇宁巡检司　在县北六十里。洪武初建。龙潭巡检司　在县南一百二十里。洪武初建。阴阳学　在县东南。

医学　在县西南

僧会司　在县东

预备仓　、养济院　俱在县东。

沅州署　在边粮府西。洪武初，知府冯泰建，后知州孙华又建。立正堂，左即库，右为公议所，后为州牧宅，两翼为十房《科原》州狱在治左，因有碍儒学风气。万历二十五年，知州韩鸣凤改于右仪门外，左为寅宾馆，右为土地祠。三十年，知州陈一理以州治堂卑地下，将旧堂陞高数尺，正门改建鼓楼。三十七年，知州于瑞临以楼高厂有碍大堂，仍改立正门如初，又建作新坊于甬道。

皇清初，因总镇驻道，“治兵道”改驻于内。顺治十七年，

知州萧来鸾暂修建于城南。吴逆叛后，悉为毁塌。康熙甲子，知州杨希震捐赀重修。

州同厅　在州东

州判厅　在州西

吏目厅　在州之右

总督军门行署　在州治东北。先是贵州军门李义壮奏请开设，后麻阳苗叛，命张岳讨之。嘉靖二十七年始建。四十二年，议裁总领于黔偏院。军门署　在城北隅，其地原系《乡贤名宦》旧址，康熙三年奉。

旨“改驻长沙。”

察院行署　在州东，万历元年建。

布政司行署　在州西，成化七年建。

按察司行署　久废

兵备道　驻设沅城东南。旧学地，嘉靖中新建。万历十年，学道龙宗武扩其制。

府馆　即兵粮厅，旧在州北，万历戊申改建于徐公书院，即旧《兵道》基址，今为粮捕通判。

皇清康熙闲，改建于州治东。

渡口巡检司　今裁

晃州巡检司　，在州南一百二十里。洪武中建。原设巡检一员，弓兵二十四名，今裁。

丰积仓　在州治西南

预备仓　与“丰积仓” 并峙。

阴阳学　、医学　俱在州南。

僧正司　，“在州西南隅” 报恩寺内。

道正司　亦在西南隅元妙观内。

养济院　在州城南

黔阳县署　在南门内，仍宋旧址。洪武初，知县郭原建，后毁于寇。景泰庚午重建，年久倾圮。成化庚寅，知县张铭重建，然规模陋隘。甲辰，县令陈钢更区画而更新之，建正堂三间。堂之背为

后厅：自后厅而入，为知县宅。堂之前为抱厅，左为赞政厅，右为架阁库，各三间，左右翼以六房。左前为土神祠，右前为狱，前中为仪门三间，又前则鼓楼也。鼓楼旧址独伟，与堂异势，岁久不支。

皇清康熙三年，县令张扶翼撤而新之。四年，复于堂。

之后作轩数楹，扁曰：“退思。” 其西侧作堂三间，面临赤宝山，扁曰：“望山。” 仪门左旧有寅宾馆，后废，亦于是年八月重建。五年，于堂之前作左右六房。冬，重建敷政堂，而县治之规始备矣。

县丞署　在厅东

主簿署　在厅西

典簿署　在厅左

布政分司　、按察分司　俱在县治东。洪武中建。景泰辛未，知县李友直重建。弘治十七年，县丞雷杲更新之。正厅、后厅俱三间，书房、厨房各二间。今俱废。

小公馆　在县治左

板溪铺公馆　在县南。旧建草署三层。康熙三年，知县张扶翼增建后堂三间，周围置以木栅。南木铺公馆　在县北。旧建草署三层。康熙三年，知县张扶翼展辟后山，两翼各建内房三间，前置班房各二，厨厕、门栅悉备。

安江巡检司　在县东九十里。洪武初建。阴阳学　、医学　俱在县西南。洪武初建。僧会司　在县东。

道会司　在县北

际留仓　、预备仓　俱在县北。

养济院　在县治北，成化中建。

麻阳县署　在城北隅。基于宋熙宁间。明洪武初，知县王俨重建，寻被寇毁。天顺间，复建。成化、弘治、嘉靖间，县令俱各相继修葺。正堂三间，库一间，赞政厅三间，后堂三间，正衙三间，东西厢房各四间。至万历十四年，知县蔡心一于衙东建“思补” 精舍五间，重修仪门三间及科房东西各四间。十六年，又于衙舍东建近日楼一座，今更名“筦弦楼。” 左为寅宾馆，左前为土地祠，右前为狱，为《申明》《旌善》二亭。崇祯十六年癸未，知县王贵德于衙后鼎建高楼五间，为正衙。

皇清康熙六年，县令陈五典又于楼前建堂一间，额。

曰：“三乐堂。” 堂之两旁阶垣如式。至仪门、正堂、后堂、库房，逐年重修，而规制粗备矣。

典史署　，在仪门之右。厅三间，东西厢房各二间，中门三间，典史毛允良建。

布政分司　在城东南隅。洪武初置。成化时重建。知县范顺等历修。万历十三年，知县蔡心一于头门外东西各建官房三间。后废于兵。康熙六年，知县陈五典重建。

齐天公馆　在县南四十里。万历十二年建，康熙三年重修。

岩门公馆　在巡司前，知县余梦吕建。

龙桥公馆　在县东八十里。万历十三年建，昔名“滥泥” ，知府赵健更今名。

九溪公馆　在县东一百三十里。万历十三年建。

岩门巡检司　，在县东北五十里。洪武初建，久废。康熙九年，巡检郭懋极始于旧基重建之际，留仓　、军饷仓　、预备仓　，俱在仪门外东西。

阴阳学　医学　旧在城东，久废。

僧会司　在同天寺

道会司　在玉华观

养济院　在城北，万历十三年建。

漏泽园　在河东